Dávid Hancko

Dávid Hancko je profesionálny slovenský futbalista hrajúci za španielsky klub Atlético Madrid. Hráva na pozícii stredného a ľavého obrancu.

 Klubová kariéra 
Dávid Hancko debutoval v prvej futbalovej lige v drese klubu MŠK Žilina 12. marca 2016. Za krátky čas sa presadil do základnej zostavy a prestúpil do klubu talianskej Serie A Fiorentina. V roku 2018 sa dostal do zoznamu 50 mladých hráčov, ktorých sa podľa UEFA oplatí sledovať. Taktiež získal Cenu Petra Dubovského za najlepšieho hráča Slovenska do 21 rokov. V drese Fiorentiny sa však výraznejšie nepresadil a po piatich zápasoch klub hráča poskytol na hosťovanie do mužstva AC Sparta Praha. Hanckova hra klub zaujala, po roku došlo k predĺženiu hosťovania a následne k trvalému prestupu. V drese Sparty Praha vyhral v sezóne 2019/20 český MOL Cup, v sezóne 2020/21 sa pričinil kľúčovým gólom o postup do vyraďovacej časti Konferenčnej ligy UEFA a v sezóne 2021/22 vyhral aj najvyššiu českú ligu.

 Feyenoord Rotterdam 
22. augusta 2022 sa Hancko dohodol s holandským klubom Feyenoord Rotterdam na štvorročnom kontrakte. O päť dní na to debutoval v Eredivisii proti FC Emmen, v zápase si pripísal hneď jednu asistenciu. O dva týžďne neskôr strelil svoj prvý gól za Feyenoord v Európskej lige UEFA do siete Sturmu Graz. Počas sezóny 2022/23 Hancko odohral za Feyenoord všetky zápasy. Výrazne tak pomohol tímu vyhrať holandskú ligu, čo znamenalo aj priamy postup do Ligy Majstrov.

19. septembra 2023 Hancko debutoval v Lige Majstrov. 4. októbra si v nej pripísal aj prvý gól, ktorý namieril do siete Atlética Madrid. V sezóne 2023/24 Hancko takisto odohral každý zápas za Feyenoord. Tentoraz sa mu s tímom podarilo vyhrať holandský KNVB Cup.

V lete 2024 bol Hancko uvedený v zozname Top 100 najväčších prestupových hviezd. 4. augusta vyhral s tímom Johan Cruyff Shield po penaltovom rozstrele proti PSV Eindhoven. V Lige Majstrov 2024/25 dostal Hancko úlohu kapitána. Feyenoord postúpil do vyraďovacej fázy, kde porazili AC Miláno a dostali sa do osemfinále, v ktorom ich vyradilo Inter Miláno. V druhom zápase proti AC bol slovenský kapitán Feyenoordu menovaný za najlepšieho hráča zápasu.

 Atlético Madrid 
23. júla 2025 klub La Ligy Atlético Madrid oznámil dohodu s Feyenoordom o prestupe Hancka. Deň pred oznámením bola jeho dohoda so saudskoarabským klubom Al-Nassr oneskorene zrušená po tom, čo sa pridal na tréningové sústredenie s tímom. Správanie saudskoarabského klubu k Hanckovi bolo jeho doterajším klubom Feyenoordom označené za škandalózne. So španielskym klubom podpísal päťročnú zmluvu a stal sa tak prvým Slovákom v histórii hrajúci za Atlético.

Hancko debutoval za Atlético 3. augusta 2025 v prípravnom zápase proti portugalskému FC Porto, keď nastúpil ako náhradník v 45. minúte. V La Lige debutoval 17. augusta proti Espanyolu. V tejto súťaži pravidelne nastupoval v základnej zostave. Svoj prvý gól za klub strelil 9. decembra 2025 do siete jemu známemu PSV Eindhoven v Lige Majstrov.

 Reprezentačná kariéra 
Dávid Hancko bol pravidelne nominovaný do juniorských medzinárodných súťaží. V seniorskej reprezentácii debutoval 13. októbra 2018 proti Česku. 11. júna 2019 strelil svoj prvý gól za seniorov do siete Azerbajdžanu. S národným tímom postúpil na Majstrovstvá Európy v rokoch 2020 a 2024. V druhom prípade, vďaka výhre nad Belgickom a remíze s Rumunskom sa s mužstvom prebojoval do vyraďovacej časti, kde boli v prvom kole po predĺžení vyradení Anglickom.

 Štatistiky 
Aktuálne k 28.10.2025.

 Klub 
KlubSezónaLigaPohárEurópaOstatnéSpoluDivíziaZáp.GólyZáp.GólyZáp.GólyZáp.GólyZáp.GólyŽilina B2014/152. slovenská liga10———102015/162. slovenská liga295———2952016/172. slovenská liga136———1362017/182. slovenská liga20———20Spolu4511———4511Žilina2015/161. slovenská liga5010——602016/171. slovenská liga3010——402017/181. slovenská liga2733100—304Spolu3535100—404Fiorentina2018/19Serie A5000——50Sparta Praha(hosťovanie)2019/201. česká liga1924100002332020/211. česká liga245212100287Sparta Praha2021/221. česká liga307211220044102022/231. česká liga30—200050Spolu7614831630010020Feyenoord2022/23Eredivisie31240102—4542023/24Eredivisie3455181104872024/25Eredivisie3232012110474Spolu97101113042014015Atlético Madrid 2025/26La Liga160004100200Kariérny súčet274382455082035051

 Reprezentácia 
Národný tímRokZápasyGólySlovensko 20184020198120218020225120231022024131202592Spolu577
+Zoznam medzinárodných gólov Dávida HanckaČ.DátumMiestoSúperSkóreVýsledokSúťaž111. jún 2019Bakcell Arena, BakuAzerbajdžan 5–15–1Majstrovstvá Európy 2020 kvalifikácia217. november 2022City Stadium, PodgoricaČierna hora1–02–2Priateľský zápas311. september 2023Tehelné pole, BratislavaLichtenštajnsko 1–03–0Majstrovstvá Európy 2024 kvalifikácia413. október 2023Estádio do Dragão, Porto Portugalsko1–22–3516. november 2024Strawberry Arena, SolnaŠvédsko1–11–22024–25 UEFA Liga národov67. jún 2025Pankritio Stadium, IraklioGrécko1–11–4Priateľský zápas74. semptember 2025 Tehelné pole, BratislavaNemecko1–02–0Majstrovstvá sveta 2026 kvalifikácia

 Referencie 

 Externé odkazy 
 Profil hráča na oficiálnej stránke klubu AC Sparta Praha 
 Profil hráča na oficiálnej stránke slovenskej najvyššej ligy
 Profil hráča na oficiálnej stránke českej najvyššej ligy
 Profil hráča na stránke Transfermarkt

Kategória:Slovenskí futbalisti
Kategória:Futbaloví obrancovia
Kategória:Hráči MŠK Žilina
Kategória:Hráči AC Sparta Praha
Kategória:Hráči AC Fiorentina
Kategória:Hráči Serie A
Kategória:Osobnosti z Prievidze